ಸುಶಾಂತ್ ಸಿಂಗ್ ಸಾವು: ರಿಯಾ ವಿರುದ್ಧ FIR ದಾಖಲಿಸಿದ CBI ಇವರಿಂದ ಪ್ರಕಟಿಸಲಾಗಿದೆ News Alert ಮುಂಬೈ: ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಾಜ್ ಪೂತ್ ಸಾವಿನ ಪ್ರಕರಣಕ್ಕೆ ಸಂಬಂಧ ಪಟ್ಟಂತೆ ಸಿಬಿಐ ಎಫ್.ಐ.ಆರ್ ದಾಖಲಿಸಿ, ತನಿಖೆ ಆರಂಭಿಸಿದೆ. ಸುಶಾಂತ್ ಸಿಂಗ್ ರಾಜ್ ಪೂತ್ ಜೊತೆಗೆ ಲಿವ್ ಇನ್ ರಿಲೇಶನ್ ಶಿಪ್ ನಲ್ಲಿದ್ದೆ ಎಂದು ಹೇಳಿಕೊಂಡಿದ್ದ ರಿಯಾ ಚಕ್ರಬೋರ್ತಿಯೂ ಸೇರಿದಂತೆ ಹಲವರ ವಿರುದ್ಧ ಸಿಬಿಐ ಎಫ್.ಐ.ಆರ್ ಹಾಕಿದೆ. ರಿಯಾ ಚಕ್ರಬೋರ್ತಿ ಮತ್ತು ಫ್ಯಾಮಿಲಿಯ ವಿರುದ್ಧ ಸುಶಾಂತ್ ಸಿಂಗ್ ತಂದೆ ಕೆಕೆ ಸಿಂಗ್ ಬಿಹಾರ ಪೊಲೀಸರಲ್ಲಿ ದೂರು ದಾಖಲಿಸಿದ್ದರು. ಈ ಕುರಿತು ಮಾಹಿತಿ ಪಡೆದುಕೊಂಡಿರುವ ಸಿಬಿಐ, ರಿಯಾ ಚಕ್ರಬೋರ್ತಿ, ಸಹೋದರ ಶೋಮಿಕ್ ಚಕ್ರಬೋರ್ತಿ, ತಂದೆ ಇಂದ್ರಜೀತ್ ಚಕ್ರಬೋರ್ತಿ, ತಾಯಿ ಸಂಧ್ಯಾ ಚಕ್ರಬೋರ್ತಿ, ಸ್ಯಾಮುಯೆಲ್ ಮಿರಾಂಡಾ, ಶ್ರುತಿ ಮೋದಿ ಸೇರಿದಂತೆ ಹಲವರ ವಿರುದ್ಧ ಪ್ರಕರಣ ದಾಖಲಿಸಿಕೊಂಡಿದೆ. ಕಳೆದ ಜೂನ್ 14 ರಂದು ಬಾಂದ್ರಾದಲ್ಲಿರುವ ತಮ್ಮ ನಿವಾಸದಲ್ಲಿ ಶವವಾಗಿ ಸುಶಾಂತ್ ಸಿಂಗ್ ಪತ್ತೆಯಾಗಿದ್ದರು. ಇದು ಆತ್ಮಹತ್ಯೆ ಎಂದು ಮುಂಬೈ ಪೊಲೀಸರು ಹೇಳಿದ್ದರು. ಆದರೆ ಸುಶಾಂತ್ ರದ್ದು ವ್ಯವಸ್ಥಿತ ಕೊಲೆ ಎಂಬ ವಾದ ಜೋರಾಗಿ ಕೇಳಿಬರುತ್ತಿದೆ.